బాసర - వికిపీడియా

# బాసర

### వికీపీడియా నుండి

బాసరలో సరస్వతి మూర్తి
బాసరలో సరస్వతీ మందిరము
బాసరలో సరస్వతీ మందిరము

ఆదిలాబాదు జిల్లాలోని బాసర పుణ్యక్షేత్రం నిర్మల్ పట్టణానికి 35 కి.మీ దూరంలో గోదావరి నది ఒడ్డున ఉంది. హైదరాబాదు కు సుమారు 200 కి.మీ. దూరం. బాసర సరస్వతి అమ్మవారి క్షేత్రము. భారత దేశం లో గల రేండే రెండు సరస్వతీ దేవాలయాల్లో ఒకటి కాశ్మీరు లో ఉండగా, రెండవది ఇదే. బాసరలో జ్ఙాన సరస్వతి అమ్మవారు మహాలక్ష్మి, మహాకాళి సమేతులై కొలువు తీరి ఉన్నారు. ఇక్కడి మందిరం చాళుక్యులకాలంలో నిర్మింపబడింది. ఈ మందిరం సాదా సీదాగా ఎంతో ప్రశాంతమైన వాతావరణంలో ఉన్నది.

దేవ స్థానం చిరునామా:

  శ్రీ జ్ఙాన సరస్వతి దేవస్థానము
  బాసర గ్రామము, మధోల్ మండలము
  అదిలాబాదు జిల్లా
  ఆంధ్ర ప్రదేశ్ -- పిన్ కోడు: 504 101, భారత్
  ఫోను: +91(0)8752-243503

### [మార్చు] పురాణగాధ

ఒకప్పుడు వేదవ్యాస మహర్షి దండకారణ్యంలో తపసు చేసుకొంటూ ఇక్కడి ప్రశాంత వాతావరణానికి ముగ్ధుడయ్యాడు. ఆయనకు జగన్మాత దర్శనమిచ్చి ముగురమ్మలకు ఆలయాన్ని నిర్మించనమని ఆదేశించింది. వ్యాసుడు నదిలోంచి మూడు గుప్పెళ్ళు ఇసుక తెచ్చి ముగ్గురు దేవతలమూర్తులు ప్రతిష్టించాడు. అప్పటినుండి ఈ ఊరు 'వ్యాసపురి' యనబడి, తరువాత 'బాసర' గా నామాంతరాన్ని సంతసించుకున్నది.

మందిరానికి దగ్గరలో ఒక గుహ ఉన్నది. ఇది నరహరి మాలుకుడు తపస్సుచేసిన స్థలమంటారు. అక్కడ "వేదవతి" అనే శిలపై తడితే ఒకోప్రక్క ఒకో శబ్దం వస్తుంది. అందులో సీతమ్మవారి నగలున్నాయంటారు. ఇక్కడికి దగ్గరలో 8 పుష్కరిణులున్నాయి. వాటి పేర్లు - ఇంద్రతీర్ధం, సూర్యతీర్ధం, వ్యాసతీర్ధం, వాల్మీకి తీర్ధం, విష్ణుతీర్ధం, గణేషతీర్ధం, పుత్రతీర్ధం, శివతీర్ధం.

### [మార్చు] ముఖ్యమైన ఉత్సవాలు

- మహా శివరాత్రి
- వసంత పంచమి
- అక్షరాభ్యాసం
- దేవీనవరాత్రులు
- వ్యాసపూర్ణిమ

### [మార్చు] ప్రార్ధనలు

    విహిత నమస్కార శరణ్యాం సుఖప్రదామ్
    ఓంకార పూరిత నామార్చనాం శుభ ప్రదామ్
    పురస్కార సహిత దర్శనాం ఫలప్రదామ్
    బాసర క్షేత్రదేవీం భజ సరస్వతీ మాతరమ్

    నమోస్తు వేదవ్యాస నిర్మిత ప్రతిష్టితాయై
    నమోస్తు మహాలక్ష్మీ మహాకాళీ సమేతాయై
    నమోస్తు అష్ట తీర్థజల మహిమాన్వితాయై
    నమోశ్తు బాసర క్షేత్రే విలసితాయై

    యా దేవీ సర్వభూతేషు బుద్ధి రూపేణ సంస్థితా
    నమస్తస్మై నమస్తస్మై నమస్తస్మై నమోనమః

### [మార్చు] వనరులు

- భక్తులచే నిర్వహింపబడుతున్న వెబ్ సైటు

### [మార్చు] ఇవికూడా చూడండి

- సరస్వతి
- లక్ష్మి
- పార్వతి
- హిందూమతము

Retrieved from "http://te.wikipedia.org../../../%E0%B0%AC/%E0%B0%BE/%E0%B0%B8/%E0%B0%AC%E0%B0%BE%E0%B0%B8%E0%B0%B0.html"

వర్గాలు: ఆదిలాబాదు జిల్లా గ్రామాలు | ఆంధ్ర ప్రదేశ్ పుణ్యక్షేత్రాలు

##### Views

- వ్యాసము
- చర్చ
- ప్రస్తుతపు కూర్పు

##### అన్వేషణ